**Referat fra møte i Ad hoc-utvalget for parkeringsanlegg 2020**

Kommunehuset tirsdag 24.11.20 fra kl. 18.00 – 20.00

**Følgende var tilstede:**Ragni MacQueen Leifson
Lill Jorunn Larsen
Jan Einar Henriksen

**Fra Risør By AS:**Espen Henriksen
Unni O. Norman
Aud Thoresen Røed -

I tillegg stilte Sigrid og Siri Linn, Kamilla Solheim

**Agenda:**

1. Referat
2. Gjennomgang av undersøkelse? Totalt 595 respondenter
3. Veien videre?

**Referat**Det kom noen kommentarer til referatet fra møte 12.11. Disse er innarbeidet.

I møte var det ingen ytterligere kommentarer og referatet publiseres.

**Gjennomgang av foreløpige funn fra spørreundersøkelsen – totalt 595 respondenter.**

Sender ut notatet som ble presentert i møte.

Alle deltakerne i møte fikk frem sitt førsteinntrykk av funnene fra undersøkelsen.

*Hvilket inntrykk sitter jeg igjen med? Hvilke konklusjoner kan dette gi oss?*

Funn og konklusjoner

Mange respondenter

Ingen åpenbare feilkilder

Kjønn og tilknytning

20 personer sier de er interessert i å kjøpe parkeringsplass i et anlegg

**Veien videre**

Siri Linn og Sigrid jobber videre med å analysere undersøkelsen og ferdigstiller en rapport fra denne. Viktig at ad hoc-utvalget tar eierskap til rapporten -

Ragni presenterer foreløpige funn fra undersøkelsen i bystyret 26. november, og ber om utsatt frist for å levere utvalgets arbeid.

Til møte 1. des er det hentet inn ytterligere tall som presenteres i møte.

**Neste gang. Viktig å avklare format på endelig rapport fra ad hoc-utvalgets arbeid og konklusjoner. Hvem fører den i pennen og hvordan ser utvalget den for seg.**

**Mandatet – Hva gjenstår?**

I en rapport vil det være nødvendig at vi beskriver de ulike alternativene vi har diskutert og avgrenser i forhold til hvordan vi har forstått oppdraget fra bystyret:

*Bystyret oppretter et ad hoc-utvalg som får følgende mandat:*

*Ad hoc-utvalget skal innen 01.10.20 legge fram en vurdering av alternativene for parkeringsanlegg, komme fram til prisanslag på ulike konsepter og gå inn i mulighetene for en privat/offentlig finansiering.*

*Utvalget skal også vurdere behov og størrelse for et slikt anlegg. Det må vurderes både parkeringsanlegg i fjell og anlegg/bygg i friluft.*

*Utvalget bør legge til grunn utredninger og erfaringer som allerede er innhentet av Risør kommune og må i tillegg hente erfaringer fra andre byer, eksempelvis Arendal.*

*Utvalget må komme tilbake til bystyret med behov for økonomiske midler dersom utvalget mener det er nødvendig.*